Andrzej Duda, președintele Poloniei: Varșovia susține aderarea Turciei la Uniunea Europeană astăzi, 11:41 Autori: Marian Avram , Mediafax Andrzej Duda, președintele Poloniei, a declarat, miercuri, că Varșovia susține aderarea Turciei la Uniunea Europeană, în contextul în care președintele turc Recep Tayyip Erdogan a cerut insistent o poziționare clară a Blocului comunitar pe această temă, relatează Politico.eu. Declarațiile președintelui polonez au fost făcute cu ocazia unei vizite a lui Erdogan la Varșovia, fiind prima vizită oficială a președintelui turc într-un stat membru UE după tentativa de lovitură de stat din vara anului 2016.